एकल में मोहित और समूह नृत्य में आरजेएस ग्रुप ने जीता पुरस्कार
मां नवचंडी मेले में रविवार को तीन दिनी नृत्य स्पर्धा का फाइनल मुकाबला हुआ। एकल नृत्य में मोहित रायमले और समूह नृत्य में आरजेएस ग्रुप ने प्रथम पुरस्कार जीता। एकल में भूमिका वर्मा द्वितीय और करण बाथम तीसरे स्थान पर रहे। समूह में जीएन ग्रुप ने द्वितीय और एजे ग्रुप ने तीसरा स्थान प्राप्त किया। विजेताओं को महंत बाबा गंगाराम, मनीष जैन और राजू दत्ता ने पुरस्कार वितरीत किए। बड़ी संख्या में उपस्थित दर्शकों ने भी झूमते-नाचते हुए कार्यक्रम का लुत्फ उठाया।
स्पर्धा की शुरुआत छनेरा से आई नन्ही भूमिका वर्मा ने थिरकते कदमों के साथ की। उन्होंने नृत्य के बीच गाना बदलते ही मंच पर ही कास्ट्यूम बदली। उनके इस अंदाज पर परिसर में देर तक तालियां गूंजती रही। इसके बाद सोनालिका पचोरे, निकिता दरशंबे, मोहित रायमले और करण बाथम ने दिल जीतने वाली प्रस्तुति दी। लुभावनी भाव-भंगिमाओं के साथ करण की प्रस्तुति खासतौर पर पसंद की गई। समूह नृत्य में संदीप और शुभम, एजे ग्रुप, जीएन ग्रुप आैर आरजेएस ग्रुप ने प्रस्तुति दी। इसके बाद विजेताओं की घोषणा की गई। निर्णायक सरोज पंवार, अनिता ठक्कर और सोनम जैन थीं। संचालन प्रदीप जैन ने किया।
पंथी नृत्य में बिखेरे लोक रंग, मिमिक्री से बटोरी दाद - स्पर्धा शुरु होने से पहले खासतौर पर आमंत्रित किए गए छत्तीसगढ़ के बालोद जिले के ग्राम तमोरा के सत्य स्वरुप सरगम पंथी दल ने मंच से ठेठ छत्तीसगढ़ी लोक रंग बिखेरे। दल में डोमनसिंह मधुकर, दयाराम कोसरे, कमल नारायण कोचरे, देवेंद्र कोसरे, ओमप्रकाश कोसरे, डाेमेंद्र कोसरे, पानसिंह कोसरे, पोमल टंडन, मोतीराम मधुकर, पूरन कोसरे, मंगल मधुकर, विजय कुर्रे, राजेंद्र कोसरे, अरुण कुमार कोसरे और पूनालाल कोसरे शामिल थे। निर्णायक सरोज पंवार ने भी मंच से नृत्य की प्रस्तुति दी। शहर के युवा शिवम सकरगाए ने मुंह से विभिन्न वाद्य यंत्रों की आवाज निकालकर जमकर तालियां बटोरी।
नवचंडी मेले में ग्रुप डांस की प्रस्तुति देते हुए कलाकार।
hin_Deva hin_Deva hin_Deva hin_Deva hin_Deva